ਓਲਿਵੀਆ ਰੌਡ੍ਰੀਗੋ
ਓਲਿਵੀਆ ਇਜ਼ਾਬੈੱਲ ਰੌਡ੍ਰੀਗੋ (ਜਨਮ 20 ਫਰਵਰੀ, 2003) ਇੱਕ ਅਮਰੀਕੀ ਗਾਇਕਾ, ਗੀਤਕਾਰਾ, ਅਤੇ ਅਦਾਕਾਰਾ ਹੈ। ਉਸ ਨੂੰ ਡਿਜ਼ਨੀ ਟੈਲੀਵਿਜ਼ਨ ਦੇ ਬਿਜ਼ਾਰਡ੍ਵਾਰਕ ਅਤੇ ਹਾਈ ਸਕੂਲ ਮਿਊਜ਼ਿਕਲ: ਦ ਮਿਊਜ਼ਿਕਲ: ਦ ਸੀਰੀਜ਼ ਪ੍ਰੋਗਰਾਮਾਂ ਵਿੱਚ ਮੁੱਖ ਕਿਰਦਾਰ ਕਰਨ ਤੋਂ ਬਾਅਦ ਪ੍ਰਸਿੱਧੀ ਹਾਸਲ ਹੋਈ। ਗੈੱਫ਼ਨ ਅਤੇ ਇੰਟਰਸਕੋਪ ਰੈਕਰਡਜ਼ ਨਾਲ਼ 2020 ਵਿੱਚ ਜੁੜਨ ਤੋਂ ਬਾਅਦ, ਰੌਡ੍ਰੀਗੋ ਨੇ ਆਪਣਾ ਪਹਿਲਾ ਗੀਤ "ਡ੍ਰਾਈਵਰਜ਼ ਲਾਈਸੈਂਸ" ਜਾਰੀ ਕੀਤਾ, ਜਿਸਨੇ ਕਈ ਰਿਕਾਰਡ ਤੋੜੇ ਅਤੇ 2021 ਦੇ ਸਭ ਤੋਂ ਵੱਧ ਵਿਕਣ ਵਾਲ਼ੇ ਗਾਣਿਆਂ ਵਿੱਚ ਸ਼ਮੂਲੀਅਤ ਹਾਸਲ ਕੀਤੀ। ਇਸ ਗੀਤ ਤੋਂ ਬਾਅਦ ਰੌਡ੍ਰੀਗੋ ਨੇ "ਦੇਜਾ ਵੂ" ਅਤੇ " ਗੁੱਡ 4 ਯੂ" ਦੋ ਗਾਣੇ ਜਾਰੀ ਕੀਤੇ। ਰੌਡ੍ਰੀਗੋ ਦੀ ਪਹਿਲੀ ਐਲਬਮ, ਸੋਰ (2021), ਨੇ ਦੁਨੀਆ ਭਰ ਵਿੱਚ ਨਾਂਮ ਕਮਾਇਆ, ਜਿਸ ਕਾਰਣ ਉਸਨੂੰ ਇੱਕ ਬ੍ਰਿਟ ਐਵੌਰਡ ਅਤੇ ਤਿੰਨ ਗ੍ਰੈਮੀ ਐਵੌਰਡਜ਼ ਮਿਲ਼ੇ, ਜਿਨ੍ਹਾਂ ਵਿੱਚੋਂ ਇੱਕ "ਬੈੱਸਟ ਨਿਊ ਆਰਟਿਸਟ" (ਪੰਜਾਬੀ - ਸਭ ਤੋਂ ਵਧੀਆ ਨਵਾਂ ਕਲਾਕਾਰ) ਸੀ। ਟਾਈਮ ਮੈਗਜ਼ੀਨ ਨੇ ਉਸਨੂੰ 2021 ਦੀ ਇੰਟਰਟੇਨਰ ਔਫ਼ ਦ ਯਿਅਰ (ਪੰਜਾਬੀ - 2021 ਦੀ ਸਭ ਤੋਂ ਵਧੀਆ ਮਨੋਰੰਜਨ-ਕਰਤਾ) ਕਿਹਾ ਅਤੇ ਬਿੱਲਬੋਰਡ ਨੇ 2022 ਵਿੱਚ ਉਸਨੂੰ ਵਿਮੈੱਨ ਔਫ਼ ਦ ਯਿਅਰ (ਪੰਜਾਬੀ - 2022 ਦੀ ਸਭ ਤੋਂ ਵਧੀਆ ਔਰਤ) ਆਖਿਆ।